recursal/SuperWikiNEXT-32B huggingface dataset:
**கீவ் கரணப் புறா** (உக்ரைனியன்: **Київський світлий**, **Kyivskyi svitlyi**) ஒரு ஆடம்பரப் புறா இனமாகும்.

மஞ்சள் கீவ் கரணப் புறா
----------------------

**தோற்றம்:** கீவ், உக்ரைனின் தலைநகர்.

இப்புறா வளர்ப்பாளர்கள் உக்ரைன், உருசியா, சுலோவாக்கியா மற்றும் மிக அண்மையில் போர்த்துகலிலும் காணப்படுகின்றனர். மேலும் 1 அல்லது 2 வளர்ப்பாளர்கள் பிரான்ஸிலும் காணப்படுகின்றனர், ஆனால் அவர்கள் கண்காட்சி இனத்தை மட்டுமே வளர்க்கின்றனர், கரணமடிக்கும் இனத்தை அல்ல.

கருப்பு கீவ் கரணப் புறா
-----------------------

**விளக்கம்:** ஒரு பறக்கும் இனம். நடுத்தர உயரத்தில் பறந்து காரணமடிக்கக் கூடியது. நீளமான முகமும், அலகும் உடையது. இது ஒரு மெல்லிய, மென்மையான புறாவாகும். 

**அளவு**: சிறியது, ஒரு சாதாரண ஹோமிங் புறாவை விட சிறியது; 210 இருந்து 250 கிராம் வரை எடையுள்ளது;

**ஆபரணங்கள்:** ஒரு உச்ச-கொண்டையுடைய மற்றும் சிறிய இறகுகளுடன் உள்ள கால்கள் உடையது. இதன் இறக்கைகள் வால் மீது தாங்கப்பட்டுள்ளன. வால் 12 இறகுகளுடனும், ஒரு எண்ணெய் சுரப்பியுடனும் காணப்படும்.

சிவப்பு கீவ் கரணப் புறா
-----------------------

**வண்ணங்கள்:** தலை, மார்பு, கழுத்து மற்றும் கால் இறகுகள் வெள்ளையாக உள்ளன. முன்தலையில் காணப்படும் புள்ளி மற்ற உடல் பாக வண்ணங்களோடு ஒத்துப் போக வேண்டும். காளை போன்ற கண்களையும், கண்களைச் சுற்றி காணப்படும் பகுதி சதை நிறத்திலும் காணப்படுகிறது.

இவை சிவப்பு, மஞ்சள், கருப்பு, நீலப்பட்டை மற்றும் மற்ற நிறங்களில் காணப்படுகின்றன ஆனால் இவை ஒரே வகையான வண்ண அடையாளங்களைக் கொண்டிருக்க வேண்டும்.

வெளி இணைப்புகள்
---------------

*

மேலும் காண்க
------------

புறா வகைகளின் பட்டியல்

மேற்கோள்கள்
-----------

1. ↑  []
**பேச்சில்லா கிராமம்** என்பது மக்கள் வசிக்காத, ஆவணங்களில் மட்டுமே இடம்பெற்றுள்ள ஊர்களைக் குறிக்கிறது. இத்தகைய ஊர்கள் ஒரு காலத்தில் மக்கள் வசிப்பிடங்களாக இருந்து, படையெடுப்புகள், கொள்ளை நிகழ்வுகள், கொள்ளை நோய்கள்; அணைகள், சுரங்கங்கள் போன்ற பெரிய கட்டுமானங்களுக்கான நிலம் கையகப்படுத்தல்; வெள்ளம், வறட்சி போன்ற இயற்கைச் சீற்றங்கள் எனப் பல்வேறு காரணங்களால் ஏற்பட்ட இடப்பெயர்வின் காரணமாக பேச்சற்றுப் (ஆளரவம்) போனவையாகும்.

தமிழ்நாட்டிலுள்ள சில பேச்சில்லா ஊர்கள்
--------------------------------------

*(இது முழுமையான பட்டியல் அல்ல)*

1. வேலாம்பூர் (மதுரை மாவட்டம், தே. கல்லுப்பட்டி ஒன்றியம்)
2. சிறுதூர் (மதுரை மாவட்டம்)
3. ஆயகுளம் (விருதுநகர் மாவட்டம்)
4. தவளைக்குளம் (சிவகங்கை மாவட்டம், திருப்புவனம் ஒன்றியம்)

மக்கட்தொகை கணக்கெடுப்பில்
-------------------------

இந்திய மக்கள் தொகை கணக்கெடுப்பு, 2011இல் ஆட்கள் வசிக்காத கிராமங்கள் இரு வகையாகப் பிரிக்கப்பட்டு இனங்காணப் பட்டன:

1. கட்டிடங்கள் போன்ற கட்டுமானங்கள், சிதிலங்கள் உள்ளவை
2. கட்டிடங்கள் போன்ற கட்டுமானங்கள், சிதிலங்கள் அற்றவை

இந்தியாவின் பிற பகுதிகளில்
--------------------------

இந்தியாவின் பிற பகுதிகளில் ஆட்கள் வசிக்காத இத்தகைய கைவிடப்பட்ட ஊர்கள் *பே-சிராக்* (बेचिराग) கிராமங்கள், அதாவது விளக்கேற்றப்படாத ஒளியிழந்த ஊர்கள் எனக் குறிக்கப்படுகின்றன.

மேற்கோள்கள்
-----------

1. 1 2  "பேச்சில்லா கிராமங்கள்". *பொங்கல் மலர்*. தினமலர். சனவரி 15, 2015.. பார்த்த நாள்: திசம்பர் 20, 2015.
2. ↑  "எல்லோராலும் பேசப்படும் "பேச்சில்லா கிராமம்":பே(ஊ)ருண்டு; வசிப்பதற்கு ஆளில்லை". தினமலர். திசம்பர் 25, 2012.. பார்த்த நாள்: திசம்பர் 20, 2015.
3. ↑  "FAQ for Enumerator Vol - 3". இந்திய தலைமைப் பதிவாளர் & மக்கள் தொகை கணக்கெடுப்பு ஆணையர் அலுவலகம். திசம்பர் 20, 2015 அன்று பார்க்கப்பட்டது.
4. ↑  "Land Records Terminology in India". அசெட்யோகி. காம். திசம்பர் 20, 2015 அன்று பார்க்கப்பட்டது.
**வள விபரிப்புச் சட்டக கருத்தேற்ற முறைமை** (RDF Schema - RDFS - ஆர்.டி.எப்.எசு) என்பது ஆர்.டி.எப் வளங்களை ஒழுங்கமைக்கப் பயன்படும் ஒரு கருத்தேற்ற முறைமை (schema) ஆகும். இது குறிப்பான ஆர்.டி.எப் வகுப்புக்களையும் பண்புகளையும் விபரிக்கின்றது. இவற்றைப் பயன்படுத்தி இதர மெய்ப்பொருள் மூலங்களை (Ontologies) விபரிக்கமுடியும்.

முதன்மை ஆர்.டி.எப்.எசு கட்டுகள்
-------------------------------

ஆர்.டி.எப்.எசு கட்டுக்கள் என்பன அடிப்படை ஆர்.டி.எப் சொற்கோவையின் மீது உருவாக்கப்பட்ட வகுப்புகள், தொடர்புடைய பண்புகள் மற்றும் பயன்கூறு பண்புகள் ஆகியவற்றைக் குறிக்கின்றன.

### வகுப்புகள் (Classes)

* **rdfs:Resource** - எல்லா வகுப்புகளின் தாய்ப் பகுப்பு. அனைத்தும் ஆர்.டி.எப் வளங்களாக விபரிக்கப்படுகின்றன.
* **rdfs:Class** - ஆர்.டி.எப் குறிக்க முயலும் பல்வேறு பொருட்களின் வகைகள் வகுப்புகள் எனப்படுகின்றன.

ஆர்.டி.எப் வகுப்பு பின்வருமாறு வரையறை செய்யப்படுகிறது: C rdf:type rdfs:Class. இதிலே rdf:type rdf பெயர்வெளியில் முன்வரையறு செய்யப்பட்ட பண்பு. rdfs:Class rdfs பெயர்வெளியில் முன்வரையறை செய்யப்பட்ட வகுப்பு. எ.கா ஆள் rdf:type rdfs:Class. இந்த வகுப்பின் ஒரு எடுத்துக்காட்டுப் instance கரிகாலன் rdf:type ஆள். 

ஆர்.டி.எப்.எசு விபரிக்கும் பிற வகுப்புகள்:

* **rdfs:Literal** – எழுத்து அல்லது எண்ணாலான மதிப்புகள். இது எளிய சொற்கோவையாவோ அல்லது இனம் வரையறை செய்யப்பட்ட மதிப்பாகவோ இருக்கலாம்.
* **rdfs:Datatype** – the class of datatypes. rdfs:Datatype is both an instance of and a subclass of rdfs:Class. Each instance of rdfs:Datatype is a subclass of rdfs:Literal.
* **rdf:XMLLiteral** – the class of XML literal values. rdf:XMLLiteral is an instance of rdfs:Datatype (and thus a subclass of rdfs:Literal).
* **rdf:Property** – the class of properties.

### பகுப்புகள் (Properties)

### பயன்கூறு பண்புகள் (Utility properties)

மேற்கோள்கள்
-----------

1. ↑  Manolis Koubarakis. "An Introduction to RDF Schema" (PDF). 5 செப்டம்பர் 2016 அன்று பார்க்கப்பட்டது.
**குழித்துறை** (*Kuzhithura*) என்பது இந்தியாவில், கேரளாவின், கொல்லம் மாவட்டத்தைச் சார்ந்த சிற்றூராகும். இது அரபிக்கடலுக்கும் திருவனந்தபுரம்-சோரனூர் கால்வாய்க்கும் இடையில் மணல் அள்ளப்பட்ட குறுகிய நிலப்பரப்பில் அமைந்துள்ளது. இது பசுமையான நிலம், உப்பங்கழிகள் மற்றும் கடற்கரைகள் கொண்ட ஒரு சுற்றுலாத் தலமாகும். இது கருநாகப்பள்ளி நகராட்சிக்கு உட்பட்ட பகுதியாக உள்ள ஆலப்பேடு ஊராட்சியின் ஒரு பகுதியாக உள்ளது. 

இந்தச் சிற்றூரிற்கான போக்குவரத்து பாலங்களின் வழியாகவும், நாட்டுப் படகுகள் மூலமாகவே அமைந்துள்ளது. கருநாகப்பள்ளி, காயம்குளம், ஒச்சீரா ஆகியவை இக்கிராமத்திற்கு மிக அருகாமையில் உள்ள முக்கிய இடங்கள். இவ்விடங்களுக்கு சாலைவழியாக பயணிக்கலாம். ஆலப்புழா, கொல்லம் இடங்களுக்கு படகு வழிப்பயணமாக செல்லலாம். அமிர்தானந்தமயியின் அம்ரித்த விஷ்வா வித்யாபீடம் இவ்வூரிலிருந்து 1கி.மீ தூரத்தில் அமைந்துள்ளது. பசுமையான நிலப்பரப்பும், நான்குபுறம் நீரால், அழகியகடற்கரை பகுதியில் அமைந்துள்ளதால் சுற்றுலாத் தலம் போல் மக்கள் இங்கு வருகின்றனர்.

ஸ்ரீ கிருஷ்ணசுவாமி கோயில்
-------------------------

ஸ்ரீ கிருஷ்ணசுவாமி கோயில்
ஸ்ரீ கிருஷ்ணசுவாமி கோயில் (குழித்துறை ஸ்ரீ கிருஷ்ணசுவாமி கோயில் என்றும் அழைக்கப்படுகிறது.) கேரளாவில் உள்ள பழமையான கிருஷ்ணன் கோயில்களில் ஒன்று. இது டி எஸ் கால்வாய்க்கு அருகில் அமைந்துள்ளது. ஜனவரி மற்றும் பிப்ரவரி மாதங்களுக்கு இடையே ஒவ்வொரு ஆண்டும் இக் கோவில் திருவிழா நடத்தப்படுகிறது. இந்த விழாவின்போது மக்கள் திரளாக வருகின்றனர்.

கல்வி நிறுவனங்கள்
-----------------

அரசு மேல் நிலை பள்ளி, குழித்துறை

சென்றடையும் வழிகள்
------------------

### சாலை வழி

கருநாகப்பள்ளியிலிருந்து 8 கி. மீ தொலைவில், ஒச்சீராவிலிருந்து 10 கி.மீ தொலைவில் உள்ளது.

### இரயில் வழி

அருகிலுள்ள தொடருந்து நிலையங்கள்: கருநாகப்பள்ளி, காயம்குளம்

### வான்வழி

அருகிலுள்ள சர்வதேச விமான நிலையங்கள்: 

திருவனந்தபுரம் - 97 கி. மீ.
கொச்சி - 145 கி.மீ.

அமைவிடம்
--------

* கூகுள் வரைபடத்தில் குழித்துறை

மேற்கோள்கள்
-----------

1. ↑   "[[[கூகுள் புத்தகங்கள்|கூகுள் புத்தகங்களில்]] *குழித்துறை (கேரளம்)* Encyclopedia of Hinduism]".. (2007). Facts On File. 26–27. ISBN 978-0-8160-5458-9.
இந்தியாவின் 2018 ஆம் ஆண்டு முத்திரையில் மைலாரா மகாதேவப்பா
**மைலாரா மகாதேவப்பா** (8 ஜூன் 1911 - 1 ஏப்ரல் 1943), இந்தியாவின் கர்நாடகா மாநிலத்தின் மோட்பென்னூரைச் சேர்ந்த **மகாதேவா** என்றும் அழைக்கப்படுகிறார். இவர் ஒரு இந்தியப் புரட்சியாளர். பிரிட்டிசு ஆட்சியை எதிர்ப்பதில் பெயர் பெற்றவர். மார்த்தாண்டம் மற்றும் பாசம்மா இவருடைய பெற்றோர். 18 வயதில், கர்நாடகாவின் ஒரே பிரதிநிதியாக மகாத்மா காந்தியுடன் தண்டி யாத்திரை அணிவகுப்பில் சென்றார்.

2018 ஆம் ஆண்டு இந்திய அஞ்சல் மூலம் வெளியிடப்பட்ட முத்திரையில் சித்தரிக்கப்பட்டார். இவரது நினைவாக ஒரு நினைவு அறக்கட்டளை பெயரிடப்பட்டது.     மயிலாரா மகாதேவப்பா மகாத்மா காந்தியின் ஒத்துழையாமை இயக்க அழைப்பில் பங்கேற்று, 1943 ஆம் ஆண்டு ஏப்ரல் 1 ஆம் தேதி, கொசரிட்டி கிராமத்தில் வீரபத்ர சுவாமியின் நில வருமானத்தை காலனித்துவ அதிகாரிகள் வைத்திருந்த கருவூலத்தை உடைக்கும் போது அவரது சீடர்களான திரகப்ப மதிவளர் மற்றும் வீரய்யா கிரேமத் ஆகியோருடன் விவசாயிகளிடம் வலுக்கட்டாயமாக வசூல் செய்த குற்றத்திற்காக காவல்துறையினரால் கொல்லப்பட்டார்.

மேற்கோள்கள்
-----------

1. ↑  Vaddiraju, Anil Kumar. *Sisyphean Efforts? State Policy and Child Labour in Karnataka*. .
2. ↑  Basavaraj, S. The Legend of Mahadevappa, Karnataka's own Bhagat Singh. *News Karnataka*, 31 August 2018.
3. ↑  Hugar, Gangadhar (15 August 2016). "Freedom fighter's tales of valour". *The New Indian Express*. 8 February 2020 அன்று பார்க்கப்பட்டது.
4. ↑  "India Post Issued Stamp and Sheetlet on Freedom Fighter Mahadevappa Mailara" (ஆங்கிலம்). PhilaMirror. 4 September 2018. 9 February 2020 அன்று பார்க்கப்பட்டது.

புற இணைப்புகள்
--------------

* மைலாரா மகாதேவா டிரெய்லர் (2017)
**ஆழ்கடல் மீன்கள்** என்பவை கடலின் நீர்மட்டத்திற்குக் கீழே பல நூறு அடி ஆழத்தில் வாழும் பலவகை மீன்கள் ஆகும். ஆழ்கடல் மீன்கள் தாம் வாழும் ஆழத்திற்கு ஏற்ப பல்வேறு நிறங்களைக் கொண்டிருக்கின்றன. ஒளி எட்டும் ஆழத்தில் வாழும் மீன்கள் பெரும்பாலும் நீலம் அல்லது பச்சை நிறத்தில் உள்ளன. 600 அடிக்குக் கீழ் வாழும் மீன்களில் பல வெண்ணிறமும், சிவப்பு நிறமும் கொண்டவை. 1000 அடிக்குக் கீழ் வசிக்கும் மீன்கள் பெரும்பாலும் கறுப்பாக இருக்கும். ஆழ்கடல் மீன்களில் பெரும்பாலானவை தம்மினுஞ் சிறிய மீன்களையோ வேறு பிராணிகளையோ பிடித்துத் தின்று வாழும் புலாலுண்ணிகள் ஆகும். ஆகவே, இரையைக் கவ்விப் பிடிப்பதற்கு ஏற்றவாறு இவற்றின் வாய் பெரியதாக இருக்கிறது. சில மீன்களுக்கு நீண்ட வால் உண்டு. இவை இரையைத் தம் வாலினால் வளைத்துப் பிடித்துத் தின்னும். மற்றும் சில மீன்களுக்கு பெய தாடைகளும், பற்களும் உண்டு. விரியன் என்னும் மீனுக்கு நீண்ட பற்கள் உள்ளன. இந்தக் காரணத்தால் இந்த மீன் வாயை மூடாமல் எப்பொழுதும் திறந்தவாறே வைத்திருக்கும். இதன் பல்லும், கண்களும் இருட்டில் பளிச்சிடும். இந்த ஒளியின் உதவியால் ஆழ்கடல்களில் இது உலவி வருகிறது. ஆழ்கடல் மீன்களுக்குப் போதிய அளவு உணவு கிடைப்பதில்லை. மேலும் இம்மீன்கள் கடல் ஆழத்தில் தண்ணீரின் பெரும் அழுத்தத்தைத் தாங்க வேண்டி உள்ளன. ஆகவே ஆழ்கடல் மீன்களில் பல சிறியவையாகக் காணப்படுகின்றன.

காட்சிமேடை
----------

* The pelican eel uses its large mouth like a net by opening its jaws and swimming towards prey. It has a luminescent organ at the tip of its tail to attract prey.The pelican eel uses its large mouth like a net by opening its jaws and swimming towards prey. It has a luminescent organ at the tip of its tail to attract prey.
* The black swallower, with its distensible stomach, is notable for its ability to swallow, whole, bony fishes ten times its mass.The black swallower, with its distensible stomach, is notable for its ability to swallow, whole, bony fishes ten times its mass.
* Female Haplophryne mollis anglerfish trailing attached males which have atrophied into a pair of gonads, for use when the female is ready to spawn.Female *Haplophryne mollis* anglerfish trailing attached males which have atrophied into a pair of gonads, for use when the female is ready to spawn.

மேற்கோள்கள்
-----------

1. ↑  குழந்தைகள் களைக்களஞ்சியம் முதல் தொகுதி
2. ↑  Jordan, D.S. (1905). *A Guide to the Study of Fishes*. H. Holt and Company. .
3. ↑  Froese, Rainer and Pauly, Daniel, eds. (2009). "*Chiasmodon niger*" in FishBase. August 2009 version.
**குழிக்கரை காளிதாஸ் பிள்ளை** (1913 – 10 மார்ச்சு 1973) தமிழகத்தைச் சேர்ந்த நாதசுவர இசைக் கலைஞராவார்.

பிறப்பும், இசைப் பயிற்சியும்
----------------------------

காளிதாஸ் பிள்ளை திருவாரூருக்கு அருகிலுள்ள குழிக்கரை எனும் ஊரில் 1913 ஆம் ஆண்டு பிறந்தார். பெற்றோர்: பெருமாள் பிள்ளை – கமலாம்பாள். பாட்டனார் அய்யாசுவாமி பிள்ளையிடம் ஆரம்பித்து தொடர்ந்து தந்தையிடமும் நாதசுவர பயிற்சி பெற்றார். திருவாரூர் சுவாமிநாத நாதசுவரக்காரரிடம் இரண்டு ஆண்டுகள் மாணவராக இருந்தார் காளிதாஸ்.

இசை வாழ்க்கை
------------

காளிதாஸ் பிள்ளை தனது பெரியப்பா சேது நாதசுவரக்காரரின் மகனாகிய பிச்சையப்பா பிள்ளையுடன் இணைந்து இசை நிகழ்ச்சிகளை வழங்கத் தொடங்கினார்.

தவில் கலைஞர்கள் உமையாள்புரம் தங்கவேல் பிள்ளை, திருச்செங்காட்டாங்குடி ருத்ராபதி பிள்ளை, திருவாய்மூர் கிருஷ்ண பிள்ளை, நீடாமங்கலம் மீனாட்சிசுந்தரம் பிள்ளை, கும்பகோணம் தங்கவேல் பிள்ளை, திருபுவனம் சோமுப்பிள்ளை, நாச்சியார்கோயில் என். பி. இராகவப்பிள்ளை, திருவிழந்தூர் முத்தையா பிள்ளை, வலங்கைமான் சண்முகசுந்தரம் பிள்ளை, வடபாதிமங்கலம் தட்சிணாமூர்த்தி பிள்ளை, பெரும்பள்ளம் வெங்கடேச பிள்ளை, திருவாரூர் வீரப்பாபிள்ளை, திருக்கண்ணமங்கை பத்மநாபன், பெருங்சேரி ராமலிங்கம் ஆகியோர் இவருக்கு தவில் வாசித்துள்ளனர்.

ஆம்பல் ராமச்சந்திரன், குழிக்கரை தட்சிணாமூர்த்தி, திருச்செந்தூர் ராஜாமணி, தூத்துக்குடி கைலாசக் கம்பர், குழிக்கரை கண்ணப்பன், ரத்தினவேல், திருக்கண்ணமங்கை துரை, செம்பியன்மாதேவி குஞ்சிதபாதம், காவாலாக்குடி தட்சிணாமூர்த்தி, நாகூர் பக்கிரிசுவாமி ஆகியோர் காளிதாஸ் பிள்ளையின் மாணவர்கள் ஆவர்.

பெற்ற பட்டங்களும், சிறப்புகளும்
-------------------------------

* இன்னிசை வருணன்
* நாகசுவர பூபதி

மறைவு
-----

உடல்நலம் சரியில்லாததால் ஒரு காலகட்டத்தில் இவரால் நாதசுவரத்தை வாசிக்க இயலவில்லை. மனவேதனைக்குள்ளான காளிதாஸ், 1973 மார்ச்சு 10 அன்று காலமானார்.

உசாத்துணைகள்
------------

* பக்கம் எண்கள்:200 - 203, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
**வல்லவரையன்**  
| **ஆட்சி மொழி** | தமிழ் |
| **குலப்பெயர்** | வல்லவரையன் |
| **தலைநகரம்** | வல்லம் |
|

வல்லவரையன்
----------

வல்லவரையன் குலத்தவர் வல்லத்தை ஆண்ட குறுநில மன்னர்கள் இவர்கள் வல்லவரையன் என்ற குலப் பெயருடன் ஆண்டு வந்தனர். **வல்லவரையன்** என்னும் பட்டமுள்ள கள்ளர் மரபினர் தஞ்சையிலும், தஞ்சையைச் சூழ்ந்த இடங்களிலும் இப்பொழுதும் இருக்கின்றனர்.
இவர்கள் புதுக்கோட்டைப் பகுதியில் பல்லவராட்சி நிலைக்க உறுதுணையாக நின்றவர்கள் பல்லவமன்னர்களின் மேலாண்மைக்குட்பட்ட குறுநில மன்னர்களாக ஆளத் தலைப்பட்டனர். பிற்கால சோழர்கள் பல்லவரை வென்றவுடன் சோழர்களின் கீழ் குறுநில மன்னர்களாக ஆளத் தலைப்பட்டனர். நாயன்மார்களின் தேவாரத்தில் இவர்கள் இறைப்பணி பற்றி பாடப்பட்டிருக்கிறது.

வல்லவரையர் வந்தியத்தேவன்
------------------------

**Page Module:Hatnote/styles.css has no content.**

முதன்மைக் கட்டுரை வல்லவரையன் வந்தியத்தேவன்.
வல்லவரையன் வந்தியத்தேவன் வல்லவரையர் குல மரபினன் முதலாம் இராஜராஜன் மற்றும் முதலாம் இராஜேந்திரனின் படைகளின் மாதண்ட நாயக்கராக இருந்தவன்.

வந்தியத்தேவனைப் பற்றிய கல்வெட்டுக் குறிப்புகள் தஞ்சைப் பெரிய கோயிலில் கிடைக்கின்றன. இராஜராஜ சோழரின் தமக்கையும் வல்லவரையர் வந்தியத்தேவரின் மனைவியுமான ஆழ்வார் பராந்தகை குந்தவையார் என்று கல்வெட்டுக்களில் பொறிக்கப்பட்டுள்ளது இவருக்கு குந்தவைதேவியைத் தவிர இந்தள தேவி மற்றும் மந்தர கௌரவனார் குந்தாதேவியார் என்னும் மேலும் இரண்டு மனைவிகள் இருந்தனர்.
சாப்பர் சிறீ போரில் தலைமை தாங்கிய பண்டா பகதூரின் நினைவிடம், மொகாலி, பஞ்சாப்
**மொகாலி** (பஞ்சாபி:ਮੋਹਾਲੀ,) சாகிப்ஜாதா அஜித்சிங் மாவட்டத்தின் தலைமையிடம் ஆகும். இது சண்டிகர் நகரை அடுத்துள்ள பஞ்சாப் மாநிலத்தின் 18வது மாவட்டமும் நகரமும் ஆகும். சீக்கியர்களின் பத்தாவது குருவான குரு கோவிந்த் சிங்கின் மகன் சாகிப்ஜாடா அஜித்சிங்கின் நினைவில் பெயரிடப்பட்டுள்ளது. சண்டிகர், பஞ்ச்குலாவுடன் இந்நகரமும் இணைந்து **சண்டிகர் மூநகர்** அல்லது **சண்டிகர் தலைநகர் வலயம்** என அறியப்படுகிறது. முன்பு ரூப்நகர் மாவட்டத்தின் பகுதியாக இருந்த இந்நகர் தனி மாவட்டமாக அண்மைக்காலத்தில் பிரிக்கப்பட்டது.

பின்னணி
-------

பஞ்சாப் மாநிலம் மூன்றாகப் பிரிக்கப்பட்டபின்னும் பஞ்சாபின் தலைநகர் சண்டிகர் நடுவண் ஆட்சிப்பகுதியாக ஆனபின்னரும் 1966ஆம் ஆண்டின் இறுதியில் மொகாலி வடிவமைக்கப்பட்டது. சண்டிகர் நகரின் மேற்குப்பகுதியை ஒட்டியிருந்த மொகாலி, சண்டிகர் நகர வடிவமைப்பின் நீட்சியாக உருவாக்கப்பட்டது. துவக்கத்தில் கட்டம் VII வரையே திட்டமிடப்பட்டிருந்தது. நகரின் விரைவான வளர்ச்சியினால் 1980களின் பின்பகுதியில் மேலும் கட்டமைக்கப்பட்டது. 2006ஆம் ஆண்டு கணக்கெடுப்பின்படி மக்கள்தொகை 200,000 ஆக இருந்தது. இங்கு பல தகவல் தொழில்நுட்ப நிறுவனங்கள் தங்கள் தயாரிப்பு மற்றும் அயலாக்க கட்டமைப்புகளை உருவாக்கியுள்ளன. 

சண்டிகரின் கிழக்கே உள்ள பஞ்ச்குலா நகர் அரியானா மாநிலத்தில் உள்ளது. மொகாலி, சண்டிகர், பஞ்ச்குலா வெவ்வேறு நிர்வாகங்களில் இருப்பினும் நிலப்பகுதிகள் இணைந்த பெருநகர் "சண்டிகர் மூநகர்" என வழங்கப்படுகிறது.

துடுப்பாட்ட விளையாட்டரங்கம்
---------------------------

பஞ்சாப் துடுப்பாட்ட சங்க அரங்கம், ஒளிவெள்ளத்தில்
1992ஆம் ஆண்டு பஞ்சாப் துடுப்பாட்ட சங்கம் (PCA) அதிநவீன வசதிகளுடன் மொகாலியின் சேறானப் பகுதியொன்றில் துடுப்பாட்ட விளையாட்டரங்க வளாகம் ஒன்று அமைக்கத் திட்டமிட்டது. இங்கு துடுப்பாட்ட விளையாட்டுத் திடலைத் தவிர உள்ளரங்க/வெளியரங்கப் பயிற்சித் திடல்கள், நீச்சல் வளாகம், டென்னிசு ஆடுகளங்கள், உயற்பயிற்சி அரங்கம், நூலகம்,மதுவசதியுடன் கூடிய உணவகங்கள் என ஓர் பெரும் திட்டத்ததிற்கான கட்டமைப்பில் பெருமளவு செலவு செய்தது. பஞ்சாபின் பெரும்பாலான துடுப்பாட்ட வீரர்கள் இங்குதான் பயிற்சி செய்கின்றனர். அவர்களில் சிலர்: யுவராஜ் சிங், ஹர்பஜன் சிங்,தினேஷ் மோங்கியா, மன்பிரீத் கோனி மற்றும் பஞ்சாப் துடுப்பாட்ட அணி.

வெளியிணைப்புகள்
---------------

1. ↑
2. ↑

விக்கிமீடியா பொதுவகத்தில்,  
 ***மொகாலி***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***Mohali*** என்ற இடத்திற்கான பயண வழிகாட்டி உள்ளது. |
குழாயி
**குழாயி** அல்லது **உறிஞ்சுக் குழாய்**, **குமிழ்கூர்குழாய்** என்பது குறிப்பிட்ட கனவளவு கொண்ட நீர்மத்தை (திரவம்) ஓரிடத்திலிருந்து எடுத்து இன்னோரிடத்தில் ஊற்றுவதற்குப் பயன்படும் ஆய்வுகூடக் கருவியாகும். குழாயிகள், வேதியியல், மூலக்கூற்று உயிரியல், உயிரித் தொழில்நுட்பம் போன்ற துறைகள் சார்ந்த ஆய்வுகூடங்களிலும், மருத்துவச் சோதனைகளிலும் பயன்படுகின்றன. குழாயிகள் பல்வேறு தேவைகளுக்காக, வெவ்வேறு வடிவமைப்புக்களில் கிடைக்கின்றன. பல மட்டங்களிலான துல்லியங்களுடன்கூடிய இவை, தனியொரு கண்ணாடிக் குழாய் வடிவிலிருந்து, சிக்கலான அமைப்புக்களுடன்கூடிய மற்றும் மின்னணுக் குழாயிகள் வரை உள்ளன. நீர்மம் கொள்ளும் இடத்துக்கு மேல் வெற்றிடத்தை உருவாக்குவதன் மூலம் நீர்மத்தை உள்ளே இழுத்துப் பின்னர் கொஞ்சம் கொஞ்சமாக வளியை உள்ளே விடுவதன்மூலம் தேவையான அளவு நீர்மம் எடுப்பதே குழாயியின் செயற்பாட்டின் அடிப்படையாகும். 0.2 தொடக்கம் 1000 மைக்குரோ லீட்டர் வரை அளவுள்ள நீர்மங்களைக் கையாளுவதற்கான குழாயிகள் நுண்குழாயிகள் (micropipettes) எனப்படுகின்றன.

கண்ணாடிக் குழாயிகள்
-------------------

20 மில்லி லீட்டர் குமிழ்கூர்குழாய்
ஆரம்பத்தில் குழாயிகள் கண்ணாடியாலேயே செய்யப்பட்டன. இவை பெரும்பாலும் வேதியியல் ஆய்வுகூடங்களில் நீர்க் கரைசல்களைக் கையாளுவதற்கே பயன்பட்டன. இத்தகைய குழாயிகள் இரண்டு வகையாக உள்ளன. ஒரு வகை நீண்ட மெல்லிய கண்ணாடிக் குழாயின் இடையில் ஒரு பெரிய குமிழ் போன்ற பகுதியைக் கொண்டது. நீளமான குழாய் போன்ற அமைப்பை உடைய மற்றவகைக் குழாயியில் அளவீடுகள் குறிக்கப்பட்டிருக்கும். முதல் வகை ஒரு குறிப்பிட்ட நிலையான அளவு கொண்ட நீர்மங்களை எடுப்பதற்கே பயன்படுகின்றன. பொதுவாக 10, 25, 50 மில்லி லீட்டர் ஆகிய கொள்ளளவுகளை உடையனவாகச் செய்யப்படுகின்றன. இரண்டாவது வகைக் குழாயிகளை வெவ்வேறு அளவுகளில் நீர்மங்களை எடுப்பதற்குப் பயன்படுத்தமுடியும். எனினும் ஒற்றைக் கனவளவுக் குழாயிகள் கூடிய துல்லியம் கொண்டவையாகும்.
விவிலியப்படியான மூன்று விவேகக் கிழவர்கள், கோல்ன் கதீட்ரல்.

**வல்லுநர்** (*expert*) என்பார் குறித்தவொரு துறையில் தேர்ச்சியின் அடைவுக் கூறுகளான அறிவு, திறன், மனப்பாங்கு தொடர்பான உயர்மட்ட இயலுமையைக் கொண்டிருப்பவராகும். அக்குறிப்பிட்டத் துறையில் அவரது அறிவும் திறனும் நம்பத்தக்கதாக கொள்ளப்படும். ஒரு வல்லுநரின் **வல்லமை** (expertise) அவரது ஆவணக் குறிப்புகள், கல்வி, பயிற்சிகள், தொழில், நூல்கள் அல்லது அனுபவத்தை அடிப்படையாகக் கொண்டிருக்கும். வரலாற்றில் வல்லுநர்கள் *விவேகக் கிழவர்கள்* எனப்பட்டனர். அப்படிப்பட்டவர்கள் ஆழ்ந்த அறிவுத் திறனும் சிறந்த தீர்வு காணும் திறனும் உடையவர்களாக இருந்தனர்.

வல்லுநர்கள் ஒரு குறிப்பிட்டத் துறையில் தொடர்ந்த கல்வி மற்றும் பயிற்சியினால் ஆழ்ந்த அல்லது நீண்ட பட்டறிவைக் கொண்டுள்ளனர். வல்லுநர்களுக்கான வரையறை இன்ன தொழில்முறை அல்லது பள்ளிக் கல்வி தகுதிகளினால் தான் என்பதைவிட பெரும்பாலும் ஓர் இணக்க முடிவாகவே அமைகின்றது. 50 ஆண்டுகளாக மேய்த்துவரும் ஓர் ஆட்டிடையர் ஆடுகளின் கவனிப்பிற்கும் ஆட்டுநாய்களை பயன்படுத்தவும் பயிற்றுவிக்கவும் வல்லுநராகக் கருதப்படுவார். மற்றுமொரு எடுத்துக்காட்டாக கணினியியலில் மனிதரொருவரால் பயிற்றுவிக்கப்பட்ட **வல்லுநக் கணிமுறைமை** (*expert system*) அந்தக் குறிப்பிட்ட பணியில் மற்ற மனிதர்களை விட வல்லமை உடையதாகக் கருதப்படும். சட்டத்தில், வல்லுநர் சாட்சியத்தை அதிகாரமும் ஏரணம்சார் வழக்காடலும் அங்கீகரிக்க வேண்டும்.

வல்லுநரின் அறிவுத்திறனுக்கும் மிகச் சிறப்பான செயற்றிறனுக்கும் மூளையின் பகுக்கும் கட்டமைப்பு மற்றும் செயற்பாடுகளுக்கும் உள்ள தொடர்பை அறிந்துகொள்ள ஆய்வுகள் மேற்கொள்ளப்பட்டு வருகின்றன.வல்லுநர்கள் விரைவாகவும் துல்லியமாகவும் செயல்படும் காரணங்களை சில ஆய்வுகள் ஆராய்ந்துள்ளன.

வெளி இணைப்புகள்
---------------

* The Expert Witness Network

மேற்சான்றுகள்
-------------

1. ↑  Wise man
2. ↑  (Ericsson & Stasewski 1989)
**குழி முயல்** (Rabbit) உலகின் பல பகுதிகளிலும் காணப்படும் ஒரு பாலூட்டி விலங்காகும். குடும்பமாக வாழும் இவை தாவர உண்ணிகளாகும். இவை நான்கு முதல் பத்து ஆண்டுகள் உயிர் வாழ்கின்றன. இறைச்சிக்காகப் பண்ணைகளிலும் செல்ல விலங்காக வீடுகளிலும் வளர்க்கப்படுகின்றன. இவற்றின் காதுகள் இவற்றை குளிர்மையாக வைத்திருக்க உதவுகின்றன.

ஆண் முயலினை "பக்" (buck) என்றும் பெண் முயலினை "டோ" (Doe) என்றும் ஆங்கிலத்தில் குறிப்பிடுவர்.

வாழ்விடம்
---------

முயல்கள் சமவெளிக் காடுகள், சதுப்பு நிலங்கள், புல்வெளிகள் மற்றும் பாலை நிலங்களில் வாழும் விலஙகினமாகும். முயல்கள் கூட்டமாக வாழ்பவை. வட அமெரிக்கவில் முயல்கள் அதிக எண்ணிக்கையில் வசிக்கின்றன. முயல்கள் ஐரோப்பியா, தென்மேற்கு ஆசியா, சுமத்ரா, ஆப்ரிக்கா, தென் அமெரிக்கா மற்றும் ஜப்பானின் சில தீவுகளைப் பிறப்பிடமாக கொண்டுள்ளன. முயல்கள் மிக வேகமாக இனப்பெருக்கம் செய்பவை என்பதால் இவை பல நாடுகளில் வேளாண்மைக்கு அச்சுறுத்தலாக உள்ளன. முயல்களின் ஒருநாள் சராசரி உறங்கும் நேரம் 8.4 மணிநேரம் ஆகும்.

மேற்கோள்கள்
-----------

1. ↑  "Rabbit Habitats". 2009-08-04 அன்று மூலம் பரணிடப்பட்டது. 2009-07-07 அன்று பார்க்கப்பட்டது.
நோயைப் பரப்பும் ஹையலோமா உண்ணி
**கிரிமியன்-கொங்கோ இரத்தப்பெருக்குக் காய்ச்சல்** (*Crimean–Congo hemorrhagic fever*) உண்ணிகளால் பரப்பப்படும் ஒரு வைரசுக் காய்ச்சலாகும். இது வளர்ப்பு விலங்குகள், வனவிலங்குகள் மற்றும் மனிதரையும் பீடிக்கக் கூடியது. கிழக்கு மற்றும் மேற்கு ஆபிரிக்காவில் இந்நோய் பொதுவாகக் காணப்படுகிறது.மனிதரில் பெரும் பாதிப்பை ஏற்படுத்தும் இந்நோய் 30% உயிரிழப்பை ஏற்படுத்தக்கூடியது.

நோயின் தன்மை
------------

தனிமைப்படுத்தப்பட்டுள்ள கிரிமென்-கொங்கோ குருதிப்பெருக்கு காய்ச்சலில் அவதிப்படும் ஆண் நோயாளி
தொற்றுகுள்ளான உண்ணி கடித்ததிலிருந்து 1-3 நாள்களில் (இது இரத்தம்,இழையம் மூலமான தொற்றுக்கு 5-6 நாள்கள்) நோய் நிலமைகள் தோன்றும்.3-5 நாளில் குருதிப்பெருக்கு ஏற்படலாம். பசியின்மை, மன உளைச்சல்,எனத் தொடங்கி மூக்கில் குருதி வடிதல்,சிறுநீருடன் குருதி வெளியேற்றம்,வாந்தி, கறுப்பு நிறத்தில் மலம் கழிதல் என்பன காணப்படும்.
இறுதி நிலையில் ஈரல் வீங்குவதுடன் சிறுநீரகம், சுவாசத்தொகுதி என்பனவும் பாதிக்கப்படும். 9-10 நாளில் காய்ச்சல் குணமாகினாலும் இரண்டாம் வாரத்தில் 30% மரணம் நிகழலாம்.

தடுப்பு முறைகள்
---------------

பாலூட்டி விலங்குகள் உண்ணித் தொற்றுக்கு உள்ளாகக் கூடிய பண்ணை நிலைமைகளில் விலங்குகள் இடமாற்றம் செய்யப்படுவதற்கு முன்னர் உண்ணித் தொற்று நீக்கப்பட வேண்டும். உண்ணித் தொற்றைத் தடுக்கக் கூடிய நடைமுறைகளைக் கையாளலாம். உண்ணிகளை அப்பால் விலக்கக்கூடிய உபாயங்களைப் பயன்படுத்தலாம்.

மருத்துவம்
----------

குறிப்பான மருத்துவ முறைகள் கண்டறியப்படவில்லை. நோயின் தாக்கங்களுக்கான வைத்தியமே மேற்கொள்ளப்படும்.

நோய்ப் பரம்பல்
--------------

ஹையலோமா உண்ணியே பொதுவான நோய்க்காவி ஆகும். சில வேளைகளில் பாதிப்புக்குள்ளான விலங்குகளை உணாவாகக் கொள்வதாலும் தொற்றுக்குள்ளான குருதி மற்றும் தொடுவதாலும் நோய் தொற்றுகிறது.

நோய்க்காரணி ஆசியா, கிழக்கு ஐரோப்பா,மத்திய கிழக்கு மற்றும் மத்திய ஆபிரிக்கா, தென்னாபிரிக்கா, மடகஸ்கார் உள்ளிட்ட பட்டி போன்ற பிரதேசத்திலும் பரந்து காணப்படுகிறது. இவ்வைரசின் சுற்றாடல் காவியாக ஐரோப்பிய முயல் மற்றும் பெருச்சாளி காணப்படுகிறது. வளர்ப்பு விலங்குகளான ஆடு, செம்மறியாடு மற்றும் கால்நடைகளுக்கு இவை பரவுகின்றன. இவை குருதியில் அதிக வைரசை கொண்டிருந்தாலும் நோய்வாய்ப்படாமல் காணப்படும். தீக்கோழிகளைத் தவிர மற்றைய பறவைகள் இதற்கு எதிர்ப்புத் தன்மை கொண்டது.

 
விக்கிசெய்தியில்
***இந்தியாவில் கொங்கோ காய்ச்சல்***
தொடர்பான செய்திகள் உள்ளது.

இந்தியாவில்
-----------

2010ஆம் ஆண்டு டிசம்பர் மாதம் 31ஆம் தேதி குஜராத் மாநிலத்தின் அகமதாபாத் நகரில் உள்ள ஷேல்பி மருத்துவமனையில் ஒரு பெண் தீவிர காய்ச்சல் பிரிவில் சேர்க்கப்பட்டு ஏழு நாட்கள் கழித்து பரிதாபமாக இறந்தார். பின்னர் அங்கு பணிபுரிந்த செவிலியர் ஒருவருக்கும் இந்த நோய் பரவியது. அவரின் இரத்த மாதிரி எடுக்கப்பட்டு புனேயில் உள்ள தேசிய வைராலஜி ஆய்வகத்திற்கு (National Institute of Virology) அனுப்பி சோதனை செய்தபோது அது **கிரிமீயன் காங்கோ ரத்தப்போக்குக் காய்ச்சல்** (சி.சிஹெச்.எஃப்) வைரஸ் என்று உறுதி செய்யப்பட்டது.

வெளியிணைப்புகள்
---------------

* உலக சுகாதார அமைப்பின் தகவல் தாள்

1. ↑  வெடிகுண்டு: எதிர்கொள்ளத் தமிழகம் தயாரா?﻿
**ஜெயம்** (Jayam) 1999 ஆம் ஆண்டு மன்சூர் அலி கான் மற்றும் சங்கீதா நடிப்பில், அறிமுக இயக்குனர்கள் ரவி மற்றும் ராஜா இயக்கத்தில், பிரதீப் ரவி இசையில் வெளியான தமிழ் திரைப்படம்.

கதைச்சுருக்கம்
--------------

ஒரு கிராமத்தில் வசிப்பவர்களில் சிலர் மர்மமான முறையில் இறக்கிறார்கள். அதைக் கண்டறியும் வழக்கு காவலர்கள் ஆனந்த் (மன்சூர் அலி கான்) மற்றும் விஜய் (இஷாக் ஹுசைனி) வசம் ஒப்படைக்கப்படுகிறது. அந்தக் கிராமத்தின் நாட்டாமையின் (சண்முகசுந்தரம்) மகள் துர்கா (சங்கீதா). அந்தக் கிராமத்தில் நடக்கும் மர்மமான நிகழ்வுகளைப் பற்றி செய்தி சேகரிக்க வரும் நிருபர் அமுதா (விசித்ரா). துர்காவுடன் பழகி நட்பாகிறாள் அமுதா. அந்த கிராமத்திலுள்ள மிராசு நாட்டாமையின் எதிரி. அந்த கிராமத்தின் நாட்டாமையாக வர விரும்புகிறார் மிராசு.

அந்த கிராமத்தைச் சேர்ந்த டேவிட் (ராகுல்) மற்றும் மும்தாஜ் (பாவனா) இருவரும் காதலர்கள். காட்டில் இருவரும் கொல்லப்பட்டு கிடப்பதைக் கிராமத்தினர் பார்த்து அதிர்ச்சியடைகின்றனர். மிராசு அந்தக் கொலைகளைச் செய்தது துர்கா என்று குற்றம் சாட்டுகிறான். அமுதா தன் தோழி துர்காவிற்கு ஆதரவாக இருக்கிறாள். உண்மையான குற்றவாளியைக் கண்டறிவதாகக் கூறுகிறாள். அன்றிரவு காட்டுக்குள் செல்லஅமுதாவை மர்ம உருவம் ஒன்று கொல்கிறது. ஆனந்த் மற்றும் விஜய் அந்த உருவத்தைப் பிடிக்க முயல்கையில் அது விஜயைக் கொல்கிறது. இறுதியாக கோயிலில் சக்தி வாய்ந்த பூஜை செய்து அம்மனை வேண்ட, தெய்வ சக்தி துர்காவின் மூலம் அந்த மர்ம உருவத்தைக் கொன்றொழிக்கிறது.

நடிகர்கள்
---------

* சங்கீதா - துர்கா
* மன்சூர் அலி கான் - ஆனந்த்
* இஷாக் ஹுசைனி - விஜய்
* விசித்ரா - அமுதா
* பாவனா - மும்தாஜ்
* ராகுல் - டேவிட்
* ராக்கி - சாமி
* கரிகாலன் - மிராசு
* சண்முகசுந்தரம் - நாட்டாமை
* வடிவுக்கரசி - லட்சுமி
* கே. கே. சௌந்தர் - ரஹீம்பாய்
* பிரதாபச்சந்திரன்
* சூர்யகாந்த் - ரத்னம்
* ரவிராஜ் - சங்கர்
* லூசு மோகன்
* திடீர் கண்ணையா

இசை
---

படத்தின் இசையமைப்பாளர் பிரதீப் ரவி. பாடலாசிரியர்கள் வைரமுத்து, புலமைப்பித்தன், பரதன் மற்றும் பிரதீப் ரவி.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஆயிரம் கண் உடையவளே | சுஜாதா மோகன் | 5:01 |
| 2 | சிக்கு சிக்கு | அம்ருதா | 4:56 |
| 3 | பிறந்தோம் | பி. உன்னிகிருஷ்ணன், அம்ருதா | 6:04 |
| 4 | சரித்திரம் | ராஜ்குமார் | 3:18 |
| 5 | நிலவுக்கு | ஹரிணி | 4:40 |

மேற்கோள்கள்
-----------

1. ↑  "ஜெயம்". 2019-03-24 அன்று மூலம் பரணிடப்பட்டது. 2019-03-24 அன்று பார்க்கப்பட்டது.
2. ↑  "ஜெயம்". Archived from the original on 2004-11-13. 2019-03-24 அன்று பார்க்கப்பட்டது.CS1 maint: unfit url (link)
3. ↑  "ஜெயம்". Archived from the original on 2010-02-01. 2019-03-24 அன்று பார்க்கப்பட்டது.CS1 maint: unfit url (link)
4. ↑  "இஷாக் ஹுசைனி".
5. ↑  "பாடல்கள்".
**மலேத்து சரளா தேவி** (*Malethu Sarala Devi*) என்பவர் (பிறப்பு அக்டோபர் 1943) இந்திய அரசியல்வாதியும் கேரள மாநில முன்னாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியின் மாநிலத் தலைவர் ஆவார். சரளா தேவி 2001-ல் கேரள சட்டமன்றத் தேர்தலில் அரண்முல்லா சட்டமன்றத் தொகுதியில் இதேகா வேட்பாளராகப் போட்டியிட்டு வெற்றி பெற்றார்.

குடும்பம்
---------

மலேத்து சரளா தேவியின் தந்தை கொச்சு கேசவ பிள்ளை தாயார் பார்வதி பிள்ளை ஆவார். இவர் 1943ஆம் ஆண்டு அக்டோபர் 2ஆம் தேதி இடையாரண்முலாவில் பிறந்தார். முதுகலை மற்றும் கல்வியியலில் இளநிலை பட்டம் பெற்ற தேவி உயர்நிலைப் பள்ளி ஆசிரியையாக பணியாற்றி ஓய்வு பெற்றவர் ஆவார்.

விருதுகள்
---------

சிறந்த சமூக சேவகிக்கான கான்பெட் சாரதா கிருஷ்ணாயர் மாநில விருதை 1989ஆம் ஆண்டு பெற்றார். சிறந்த ஆசிரியருக்கான பாஷா அத்யபாகா மாவட்ட விருதினை 1989ஆம் ஆண்டு பெற்றார். சிறந்த சமூக சேவையாளருக்கான ஸ்ரீமதி கல்யாணிகுட்டியம்மா மாநில விருதினை 1994ஆம் ஆண்டு பெற்றார்.

மேற்கோள்கள்
-----------

1. ↑  "Members - Kerala Legislature". 17 November 2019 அன்று பார்க்கப்பட்டது.
2. ↑  "ഇനി ഇവർ നിയമസഭ കാണുമോ? പമ്പാ തീരത്ത് 3 വളവിനുള്ളിൽ 3 മുൻ എംഎൽഎമാർ!". *Samayam Malayalam* (மலையாளம்). 2022-02-15 அன்று பார்க்கப்பட்டது.
3. 1 2  "Members - Kerala Legislature". *www.niyamasabha.org*. 2023-04-23 அன்று பார்க்கப்பட்டது.
**மலைகள்** என்பது புவிப்பரப்பின் மேல் காணப்படும் அதிக உயரமுள்ள ஒரு பெரும் நிலத்தோற்றமாகும்.மலைகளின் சரிவு,உயரம் மற்றும் தோற்றங்களின் அடிப்படையில் வரையறுக்கப்படுகின்றன,மலைகளின் அமைப்பைப் பொறுத்து நான்கு முக்கியப் பிரிவுகளாக பிரிக்கலாம்.அவை

1. மடிப்பு மலைகள்
2. பிண்ட மலைகள்
3. எரிமலைகள்
4. எஞ்சிய மலைகள்

மடிப்பு மலைகள்
--------------

புவியின் உள்பகுதியில் பாறையிடுக்குகளில் ஏற்படும் அழுத்தம் மற்றும் கிடை அசைவுகளின் காரணமாக மடிப்பு மலைகள் ஏற்படுகின்றன.பெரும்பாலும் மடிப்பு மலைகளின் பாறைகள் படிவுப் பாறைகளாகும்.இமயமலை,ஆரவல்லீஸ்,ஆல்ப்ஸ்,ராக்கீஸ் முதலியவை மடிப்பு மலைத்தொடராகும்.

பிண்ட மலைகள்
------------

இரு தாழ் நிலங்களுக்கு இடையே உள்ள உயரமான ஓர் உயர்நிலப்பகுதியே பிண்ட மலைகள் எனப்படும்.புவியின் மேற்பரப்பில் சில பகுதிகளில் ஏற்படும் இழுவிசையால் நிலத்தில் வெடிப்புகள் ஏற்படுகிறது,.இவ்வெடிப்பே பிளவாகும்.இணையாக அமைந்துள்ள இரு பிளவுகளுக்கு இடையே உள்ள நிலப்பகுதி நிலஅசைவுகளின் காரணமாக உயர்த்தப்படுவதால் பிண்டமலை தோன்றுகிறது.இந்தியாவின் விந்திய மலை,ஐரோப்பாவின் வஜஸ்,பிளாக் ஃபரரஸ்ட் முதலிய மலைகள் பிண்ட மலைகள் ஆகும்.

எரிமலைகள்
---------

புவியின் உள்ளே ஆழத்தில் பாறைகள் திரவ நிலையில் கொதித்துக் கொண்டிருக்கும் இதற்கு பாறைக் குழம்பு (லாவா) என்று பெயர்,இப்பாறைக் குழம்பு புவியோட்டின் சிறு துவாரங்கள் அல்லது பிளவுகள் வழியாக மேலே வந்து உறைவதால் இம் மலைகள் தோன்றுகின்றன.ஜப்பானின் புகழ்பெற்ற ஃபியூஜியாமா,இத்தாலியில் வெசுவியஸ்,ஆண்டீஸின் சிம்பராசோ,கோம்படா பாக்ஸி முதலியன எரிமலைகள் ஆகும்.

எஞ்சிய மலைகள்
-------------

ஆறு,காற்று,பனியாறு போன்ற செயல்களால் சுற்றுப்புறப்பகுதி அரித்துத் தாழ்த்தப்பட்ட பின்னர் தரை மட்டத்திற்கு மேலாக நின்று கொண்டிருக்கும் உயர் நிலப்பரப்பையே எஞ்சிய மலைகள் எனப்படும்.கடினப் பாறையானதால்,அரிக்கப்படாமல் நீடித்து நிற்கின்றன.ஸ்காட்லாந்தின் உயர் நிலங்கள்,ஸ்பெயினின் மத்திய மலைகள்,அமெரிக்க ஜக்கிய நாடுகளின் மேற்கு பீட பூமிகளில் காணப்படும் மலைகள் எஞ்சிய மலைகள ஆகும்.

மேற்கோள்
--------

```
                                                                                        .*.*
```

1. ↑   *புவி நிலத்தோற்றங்கள்*. தமிழ்நாட்டுப் பாடநூல் கழகம். பக். 108,109.
**இராம் நாயக்** (பிறப்பு: ஏப்ரல் 16, 1934) இந்திய அரசியல்வாதியும் உத்தரப் பிரதேச ஆளுநரும் ஆவார்.

இராம்நாய்க் மகாராட்டிரத்தின் சாங்லி மாவட்டத்தில் அட்பாடியில் நடுத்தர தேசஸ்த் பிராமணர் குடும்பத்தில் பிறந்தார். மே 17, 1960இல் குந்தா நாயக்கை மணந்து இரு மகள்களுக்குத் தந்தையானார். இவரது மூத்த மகள் நிசிகந்தா நாயக் உயிரியலாளர் ஆவார்; இளைய மகள் விசாகா குல்கர்னி இவருக்கு தனிச்செயலராகப் பணியாற்றுகிறார்.

பாரதிய ஜனதா கட்சியின் உறுப்பினரான இராம்நாய்க் 13ஆவது மக்களவையில் பங்கேற்றுள்ளார் (1999–2004). முந்தைய தேசிய சனநாயக கூட்டணி அரசில் எண்ணெய் மற்றும் இயற்கை எரிவளி அமைச்சராக பணிபுரிந்துள்ளார். 14ஆவது மக்களவையில் மும்பை வடக்கு மக்களவைத் தொகுதியில் இந்தி நடிகரும் இந்தியத் தேசியக் காங்கிரசின் வேட்பாளருமான கோவிந்தாவிடம் தோற்றார். இதனையடுத்து 2014ஆம் ஆண்டுக்கான மக்களவைத் தேர்தலில் போட்டியிடவில்லை.

பொறுப்பிலிருந்த பதவிகள்
-----------------------

* 1969-1977 - அமைப்புச் செயலாளர், பாரதீய ஜனசங்கம், மும்பை
* 1977-78 - பொதுச் செயலாளர், ஜனதா கட்சி, மும்பை
* 1978-1989 - உறுப்பினர், மகாராட்டிர சட்டப் பேரவை (3 முறை)
* 1979-1980 - தலைவர், ஜனதா கட்சி, மும்பை
* 1980-1986 - தலைவர், பாஜக, மும்பை
* 1986-1989 - துணைத் தலைவர், பாஜக, மகாராட்டிரம்
* 1989 - 9ஆவது மக்களவை உறுப்பினர்
* 1991 - 10ஆவது மக்களவை உறுப்பினர்
* 1999 - 13ஆவது மக்களவை உறுப்பினர்
* 1999-2004 - நடுவண் ஆய அமைச்சர், பாறைநெய் மற்றும் இயற்கை வளி
* 2004 முதல் - பாஜக அனைத்திந்திய ஒழுங்குக் குழுத் தலைவர்

மேற்சான்றுகள்
-------------

1. ↑  "உத்திரப்பிரதேசம், சத்தீஸ்கர் உள்ளிட்ட 5 மாநிலங்களுக்கு புதிய ஆளுநர்கள் நியமனம்". தினகரன். 14 சூலை 2014. 2014-07-14 அன்று மூலம் பரணிடப்பட்டது. 14 சூலை 2014 அன்று பார்க்கப்பட்டது.
2. ↑

வெளி இணைப்புகள்
---------------

* இந்திய நாடாளுமன்ற வலைத்தளத்தில் விவரக்கூற்று
* அலுவல்முறை வலைத்தளம்
**ஹூனர்கள்** (Huna Kingdom), இமயமலைத் தொடரில், சீனாவின் ஜிங்சியாங் மாநிலம், இந்தியாவின் காஷ்மீர், கிழக்கு ஜம்மு பகுதிகளில் வாழும் நாடோடிகள். இமயமலைத் தொடரில், ஹூனர் இனக் குழுக்கள், இந்திய மக்களுடன் குறைந்த அளவு தொடர்பு கொண்டிருந்தனர். மகாபாரத இதிகாசத்தில் ஹூனர் இனக் குழுக்கள் பற்றிக் குறிப்பிடப்பட்டுள்ளது. ஹுனர் இன மக்கள் எங்கும் ஒரு இடத்தில் நிலையாக தங்கி வாழும் பழக்கமற்ற நாடோடி மக்களாவர். ஹூனர்களை பற்றி மகாபாரதம் ஆறாம் பருவத்தில், 9 மற்றும் 50வது அத்தியாயங்களில் குறிப்பிட்டுள்ளது. ஹூனர்கள் குருச்சேத்திரப் போரில் பாண்டவர் அணியின் சார்பாக, கௌரவர் அணிக்கு எதிராகப் போரிட்டனர்.

ஹூனர்கள் இந்தோ-ஆரியரல்லாத, வட இந்திய இனக்குழுக்களில் கிராதர்கள் போன்றவர்கள்.

மகாபாரத இதிகாசத்தில் ஹூனர்கள்
-----------------------------

### பாரத வர்சப் பகுதியில் ஹூனர்களின் நாடுகள்

மகாபாரதக் காப்பியத்தில் பீஷ்ம பருவம் (6வது பருவம்) 9வது அத்தியாயாத்தில், இந்தியாவின் வடக்குப் பகுதியில் வாழ்ந்த ஹூனர்கள், மிலேச்சர்கள், குரூரர்கள், யவனர்கள், சீனர்கள், காம்போஜர்கள், தருனர்கள், சுக்ரீத்வாகர்கள், ரமணர்கள், தசமாலிகர்கள் போன்ற இனக் குழுக்களின் பெயர்கள் குறிக்கப்பட்டுள்ளது.

### குருச்சேத்திரப் போரில் ஹூனர்களின் பங்கு

குருச்சேத்திரப் போரின் இரண்டாம் நாள் போரில், கழுகு போன்ற வியுகத்தின் மூக்குப் பகுதியில், ஹூனர்கள், பட்டாச்சாரர்கள், நிசாதர்கள், பிசாசர்கள், பௌரவர்கள், லடாக்கியர்கள், மந்தகர்கள், டங்கர்கள், உத்திரர்கள், தும்புமர்கள், சரவர்கள், வத்ச நாட்டவர்களுடன் புடைசூழ பாண்டவ அணித் தலைவன் தருமனும், இறக்கை பகுதிகளில் நகுலன் மற்றும் சகாதேவனும் அணி வகுத்து நின்றார்கள் என மகாபாரதம் விளக்குகிறது. (பீஷ்ம பருவம் (6), அத்தியாயம் 50)

மேற்கோள்கள்
-----------

1. ↑

| * பா
* உ
* தொ
பரத கண்ட நாடுகளும் இன மக்களும் |
| --- |
| நாடுகள் | 
* அங்க அரசு
* அவந்தி நாடு
* அஸ்மகம்
* ஆந்திர நாடு
* ஆபீர நாடு
* ஆய் நாடு
* ஆனர்த்த நாடு
* இமயமலை நாடு
* இலங்கை நாடு
* உத்கல நாடு
* உத்தர குரு
* உத்தர மத்ர நாடு
* ஒட்டர நாடு
* கரூசக நாடு
* கலிங்க நாடு
* காசி நாடு
* காஞ்சி நாடு
* காந்தார நாடு
* காஷ்மீர நாடு
* கோப நாடு
* குந்தி நாடு
* குரு நாடு
* கேகய நாடு
* கோசல நாடு
* கோப நாடு
* தெற்கு கோசலம்
* சரஸ்வதா நாடு
* சால்வ நாடு
* சிங்கள நாடு
* சிந்து நாடு
* சிவி நாடு
* சுக்மா நாடு
* சூத்திர நாடு
* சூரசேனம்
* சூர்பரக நாடு
* சேதி நாடு
* சேர நாடு
* சோழ நாடு
* சோனித நாடு
* சௌராட்டிர நாடு
* சௌவீர நாடு
* தண்டக நாடு
* தசார்ன நாடு
* திரிகர்த்த நாடு
* துவாரகை
* நிசாத நாடு
* நேபா நாடு
* பர்வத நாடு
* பரத நாடு
* பரம காம்போஜ நாடு
* பாஞ்சால நாடு
* பாண்டிய நாடு
* பிராக்ஜோதிச நாடு
* மூசிக நாடு
* பௌண்டர நாடு
* மகத நாடு
* மத்சய நாடு
* மத்திர நாடு
* மல்ல அரசு
* கிராத இராச்சியம்
* மகிஷ நாடு
* யௌதேய நாடு
* வங்க நாடு
* வத்ச நாடு
* விதர்ப்ப நாடு
* ஹர ஹூண நாடு
* ஹேஹேய நாடு

 |
| இன மக்கள் | 
* அசுரர்கள்
* அரக்கர்கள்
* அரம்பையர்கள்
* கசர்கள்
* வாலகில்யர்கள்
* கருடர்கள்
* காம்போஜர்கள்
* தராதரர்கள்
* கிண்ணரர்கள்
* கிம்புருசர்கள்
* கிராதர்கள்
* சகர்கள்
* கோலியர்
* சாக்கியர்கள்
* சித்தர்கள்
* சீனர்கள்
* தானவர்கள்
* திராவிடர்கள்
* தேவர்கள்
* தைத்தியர்கள்
* நாகர்கள்
* பாக்லீகர்கள்
* துஷாரர்கள்
* புலிந்தர்கள்
* உசிநரர்கள்
* பாரதர்கள்
* பிசாசர்கள்
* பூத கணங்கள்
* மிலேச்சர்கள்
* யட்சர்கள்
* யட்சினிகள்
* யவனர்கள்
* யாதவர்கள்
* வாலகில்யர்கள்
* வானரர்கள்
* வித்தியாதரர்கள்
* சகர்கள்
* ஹூணர்கள்
* குலிந்தர்கள்
* யௌதேயர்கள்
* பௌரவர்கள்
* அருச்சுனயானர்கள்
* விருஷ்ணிகள்
* ஆதும்பரர்கள்
* சகலர்கள்
* வேமகர்கள்
* ரிசகர்கள்

 |
சீத்தலைச் சாத்தனார் என்னும் புலவரால் கி.பி. இரண்டாம் நூற்றாண்டில் எழுதப்பட்ட நூல் மணிமேகலை. இதில் 30 காதைகள் உள்ளன. அவற்றில் 27ஆவது காதையில் ஆறு வகையான சமயநெறிகளைப்பற்றி விளக்கமான செய்திகள் உள்ளன.

மணிமேகலை பௌத்த சமயத்தவள். மணிமேகலை சோழநாட்டுக் காஞ்சிபுரத்திலிருந்து சேரநாட்டு வஞ்சிமாநகருக்குச் செல்கிறாள். அங்குச் சேரன் செங்குட்டுவன் கண்ணகிக்கு அமைத்த படிமத்தைக் கண்டு கதறி அழுகிறாள். கண்ணகி சிலை பேசுகிறது. புத்தனின் பெருமைகளை எடுத்துரைக்கிறது. தாயின் சொற்படி மாற்றுருவம் கொண்டு சமயக் கணக்கர்தம் திறம் கேட்கிறாள். தன் சமயமல்லாத ஐந்து சமயங்களின் திறத்தை அறிந்துகொள்கிறாள்.

மணிமேகலை நூல் காட்டும் 6 சமயநெறிகள்
-----------------------------------

சமயங்களும் அவற்றைத் தோற்றுவித்த முதல்வனும்

1. உலோகாயதம் - பிருகற்பதி
2. பௌத்தம் - சினன்
3. சாங்கியம் - கபிலன்
4. நையாயிகம் - அக்கபாதன்
5. வைசேடிகம் - கணாதன்
6. மீமாம்சம் - சைமினி

சேந்தன் திவாகம்
---------------

சேந்தன் திவாகரம் என்பது ஒரு நிகண்டுநூல். இது வைசேடிகம், நையாயிகம், மீமாம்சை, ஆருகதம், பௌத்தம், பிரதிலோகாயிதம் என்று 6 சமயங்களைக் குறிம்பிடுகிறது. இந்த நிகண்டுநூல் மணிமேகலை நூலுக்குப் பிற்பட்டது.
1: ஃபிரெனெல் வில்லை ஒன்றின் குறுக்கு வெட்டுமுகம்  
2: சம வலுவுள்ள வழமையான வில்லையொன்றின் வெட்டுமுகம்
**ஃபிரெனெல் வில்லை** (Fresnel lens) என்பது, பிரான்சைச் சேர்ந்த இயற்பியலாளரான அகஸ்டீன்-ஜீன் ஃபிரெனெல் என்பவரால் கண்டுபிடிக்கப்பட்டது. இது தொடக்கத்தில் கலங்கரை விளக்கங்களில் பயன்படுத்துவதற்காகவே உருவாக்கப்பட்டது. இதன் வடிவமைப்பு பெரிய ஒளித்துளைகளுடனும், (aperture), குறைந்த குவியத் தூரத்துடனும் கூடிய வில்லைகளை, வழமையான முறையில் செய்யப்படும் வில்லைகளிலும் குறைந்த அளவு நிறையுடனும், குறைந்த கனவளவு கொண்டதாகவும் செய்வதற்கு இடமளித்தது. முன்னைய வில்லைகளைவிட ஃபிரெனெல் வில்லைகள் மெல்லியவை. இதனால் கூடிய ஒளி அவற்றினூடு செல்லக்கூடியதாக இருந்தது.

உருவாக்கம்
----------

பல்வேறு வில்லைத் துண்டுகளைச் சட்டகம் ஒன்றில் பொருத்தி மெல்லிய வில்லைகளை உருவாக்கும் எண்ணம், ஜார்ஜஸ் லூயிஸ் லெக்கிளார்க், கொம்டே டி பவ்வன் என்பவர்களால் உருவாக்கப்பட்டதாகச் சொல்லப்படுகிறது. எனினும் இதனை உருவாக்கிய பெருமை அகஸ்டீன்-ஜீன் ஃபிரெனெல்லுக்கே கொடுக்கப்படுகிறது. சிமித்சோனியன் இதழின்படி முதலாவது ஃபிரெனெல் வில்லை 1823 ஆம் ஆண்டில் கோர்டுவான் கலங்கரை விளக்கத்தில் பயன்படுத்தப்பட்டது. இதன் ஒளி 20 மைல்கள் வரை தெரியக்கூடியதாம்.

இவற்றையும் பார்க்கவும்
----------------------

* ஃபிரெனெல் விளக்கு
**சலிம் அலி ஏரி** (*Salim Ali Lake, மராத்தி:पक्षीमित्र सलीम आली सरोवर*) என்பது, இந்திய தில்லி நுழைவாயிலின் அருகில் மற்றும், அவுரங்காபாத், இமாயத் பாக்கிற்கு எதிரில் அமைந்துள்ள ஏரி ஆகும். இது நகரின் வடக்கு பகுதியில் அமைந்துள்ளது. இந்த ஏரி முகலாயர் காலத்தில் கிசிரி தலாப் எனப்பட்டது. மேலும் உலகப்புகழ் பெற்ற இந்திய பறவையியல் வல்லுநரும், மற்றும் இயற்கையியல் அறிஞரருமான சலீம் அலி என்பவர் பெயரால் அழைக்கப்படும் இந்த ஏரி, அப்பிரதேச அவுரங்காபாத் ஆணையாளர் பிரிவின் அலுவலகம் அருகில் அமைந்துள்ளது குறிப்பிடத்தக்கது.

இந்த ஏரியினை அவுரங்கசீப் தனது அரண்மனையின் எதிர்புறம் அமைக்குமாறு கட்டளையிட்டார். இந்த மறுசீரமைக்கப்பட்ட பகுதிதான் பிற்காலத்தில் முகலாயர் தோட்டமாகவும் அழைக்கப்பட்டது (தற்போது இமாயத் பாக் என வழங்கப்படுகிறது).

முகலாய காலம்
------------

அவுரங்கசீப்பின் காலத்தில், ஒரு பெரிய சதுப்பு நிலம் இருந்தது அது பேகும்புரா மற்றும் மக்பரா பகுதியின் வடக்கு பகுதி வரை நீட்டிக்கப்பட்டது. தற்போது உள்ள சலிம் அலி ஏரி. இது சுகாதாரமான நிலையில் இல்லை ஆசீப்பின் அவைகளில் ஒன்றாகவும் இருந்தது. தற்போது டெல்லி நீதிமன்றம் அமைந்துள்ள இடம் போக மீதமுள்ள இடம் தில்லி வாயிலுக்கு அப்பால் உள்ள பல வகையான மரங்கள், பழங்கள் கொண்ட கிஹிசிரி தலாய் ஆகும்.

அவுரங்கசீப்அவுரங்கசீப்
மற்ற சிறிய தொட்டி கன்வல் அல்லது லோட்டி தலாவ் (கிலா-இ-ஆர்க் மற்றும் பேகம்பூராவிற்கு இடையிலான இன்றைய ஆம் காஸ் மைதானத்திற்கு அருகே) அமைந்துள்ளது. ஒரு வசந்தகாலத்தில் அவுரங்கசீப்பின் அரண்மனை மற்றும் மெக்கா நுழைவாயில் வெள்ளம் அடைந்ததிலிருந்து நகரத்தை காப்பாற்றுவதற்காக இசைக்குழு அழிக்கப்பட்டது.

தற்போதைய காலம்
--------------

*சலிம் அலி தலாப்* தற்போது ஒரு பறவைகள் சரணாலயமாக அறியப்படுகிறது. இதனை சுற்றியுள்ள ஏரியின் அமைப்பு புலம் பெயர்ந்து முட்டைகள் இட்டு இனப்பெருக்கம் செய்ய வரும் பல வகையான் பறவைகளைக் காண ஏதுவாக அமைந்துள்ளது. அங்குள்ள தோட்டத்தை தற்போது அவுரங்காபாத் நகராட்சி நிர்வாகம் பராமரித்து வருகிறது.பனி மற்றும் மழைக்காலங்களில் ஏரியில் நீர் நிரம்பி காணப்படும் காலங்களில் படகுசவாரிகளும் அனுமதிக்கப்படுகின்றது.

பல்லுயிர்
---------

சலிம் அலி ஏரி மற்றும் அதன் சுற்றுப்புறமானது அரிதான மற்றும் வளமான *பல்லுயிர் வனப்பகுதி* ஆகும். இதில் 16 மர வகைகளும், 11 புதர் வகைகளும், 8 ஏறுமுண்டுகளும், 32 புல்வெளிகு தாவர மூலிகைகளும், 10 வகை பாசிகள், 12 நீர்வாழ் மூலிகைகள், 16 நீர்வாழ் பூச்சிகள், மொல்லுக்களும் ஒன்பது வகை மீன், 15 வகை ஊர்வன, ஏழு வகை பாலூட்டிகள் மற்றும்  102 வகையான பூச்சிகள் உள்ளன. நகரில் உள்ள சுற்றுச்சூழல் ஆர்வலர்கள் மற்றும் பறவை நிபுணர்கள் மேற்கொண்ட முயற்சியால் வரலாற்று முக்கியத்துவம் வாய்ந்த இந்த ஏரியை பொது மக்களின் பார்வைக்கு தடைவிதித்து இதனை  ஒரு பாதுகாக்கப்பட்ட பல்லுயிர் வனப்பகுதியாக அறிவிக்கப்பட்டு பாதுகாக்கப்படுகிறது.

மேற்கோள்கள்
-----------

1. ↑  Dr. Salim Ali Lake
2. ↑  "Maharastra Salim Ali Lake". www.indiamapped.com (ஆங்கிலம்). 2017. 2017-07-15 அன்று பார்க்கப்பட்டது.
3. ↑  [மூலத்தைத் தொகு]
4. ↑  Ranjana Diggikar (24 July 2014). "Declare Salim Ali lake as biodiversity hot spot, demand environmentalists". *The Times of India*.. பார்த்த நாள்: 26 January 2015.
Braille code where the word ⠏⠗⠑⠍⠊⠑⠗ (*premier*, French for "first") can be read.
**புற்றெழுத்து அல்லது பிரெயில்** (*Braille*) என்கிற எழுத்து முறை 1821-இல் பார்வையற்றோர்க்குப் படிக்க உதவ லூயி பிரெயில் என்கிற பிரான்சியரால் உருவாக்கப்பட்ட எழுத்து முறை ஆகும். ஒவ்வொரு பிரெயில் எழுத்தும் ஆறு புள்ளிகள் கொண்டுள்ள செவ்வகக் கலம் ஆகும். புள்ளிகள் 6 இடநிலைகளில் எங்கேயும் உயர்த்தப்பட்டு (26), அதாவது 64 எழுத்துச் சேர்ப்புகள் உருவாக்கப்படலாம். சில இடங்களில் புள்ளிகள் உயர்த்தப்படாமல் அமையலாம். இலக்கணக் குறிகளுக்கு தனி எழுத்துகள் உண்டு.

பிரெயில் எழுத்து முறையின் கருத்தமைவு நெப்போலியன் கோரிக்கைக்கு ஏற்ப சார்லஸ் பாபேஜ் உருவாக்கிய இரகசிய தொடர்பு முறையில் தோற்றுவிக்கப்பட்டது. பாபேஜ் பார்வையற்றோர் கல்வி நிலையத்தில் லூயி பிரேயிலை சந்தித்து, லூயி பிரெயிலின் ஆலோசனைகளுக்கு ஏற்ப குறிமுறையை மாற்றி அமைத்தார்.

பிரெயில் எழுத்துகள்
-------------------

* A, 1A, 1
* B, 2B, 2
* C, 3C, 3
* D, 4D, 4
* E, 5E, 5
* F, 6F, 6
* G, 7G, 7
* H, 8H, 8
* I, 9I, 9
* J, 10J, 10
* K,  11K, 11
* L,  12L, 12
* M,  13M, 13
* N,  14N, 14
* O,  15O, 15
* P,  16P, 16
* Q,  17Q, 17
* R,  18R, 18
* S,  19S, 19
* T,  20T, 20
* U,  21U, 21
* V,  22V, 22
* W,  23W, 23
* X,  24X, 24
* Y,  25Y, 25
* Z,  26Z, 26

### ஏனைய குறியீடுகள்

* தலைப்பு எழுத்து தொடர்கிறதுதலைப்பு எழுத்து தொடர்கிறது
* எண் தொடர்கிறதுஎண் தொடர்கிறது
* ApostropheApostrophe
* முற்றுப்புள்ளிமுற்றுப்புள்ளி
* அரைப்புள்ளிஅரைப்புள்ளி
* காற்புள்ளிகாற்புள்ளி
* ஆச்சரியக் குறிஆச்சரியக் குறி
* Opening கேள்விக் குறி*Opening கேள்விக் குறி\*
* Closing மேற்கோள் குறிClosing மேற்கோள் குறி
* அடைப்புக் குறி *அடைப்புக் குறி \*
* இடைக்கோடுஇடைக்கோடு
**சலௌகன்** (*Jalauka*) **சலுகன்** என்றும் அழைக்கப்படும் இவர் இராஜதரங்கிணயில் குறிப்பிடப்பட்டுள்ள காஷ்மீரின் மன்னராவார். இவர் மலேச்சாக்களை பள்ளத்தாக்கிலிருந்து அகற்றினார். இவர் காஷ்மீரின் சுறுசுறுப்பானவரும் வீரம் மிக்க அரசராகவும் புகழ் பெற்றார். இவர் ஊடுருவிய சில வெளிநாட்டினரை வெளியேற்றினார். மேலும் கன்னோசி வரையிலான சமவெளிகளைக் கைப்பற்றினார். இந்துக் கடவுளான சிவனையும் பெண் தெய்வங்களையும் வணங்குவதில் அர்ப்பணிப்புடன் இருந்தார். இவரும் இவரது ராணியான ஈசானதேவியும் அடையாளம் காணக்கூடிய இடங்களில் பல கோயில்களை எழுப்பினர்.

வரலாற்றுத்தன்மை
---------------

சலௌகனின் கதை, நிலப்பரப்பு விவரங்கள் இருந்தபோதிலும், அடிப்படையில் பழம்பெருமை வாய்ந்தது. மேலும் காஷ்மீர் பாரம்பரியத்தின் சுயாதீனமான உறுதிப்படுத்தல் எதுவும் கண்டறியப்படவில்லை. 

அசோகர் (கோனந்தியா) என்பவர் இவரது தந்தையும் முன்னோடியுமென இராஜதரங்கிணி குறிப்பிடுகிறது. அந்த உரையில் கொடுக்கப்பட்டுள்ள தேதிகளின்படி, இந்த அசோகர் கிமு 2 ஆம் நூற்றாண்டில் ஆட்சி செய்திருப்பார். மேலும் கோதாரா என்பவரால் நிறுவப்பட்ட ஒரு வம்சத்தின் உறுப்பினராக இருந்தார். இந்த மன்னர் அருகதரின் கோட்பாட்டை ஏற்றுக்கொண்டதாகவும், தனது மகன் சலௌகனைப் பெற்றெடுக்க *பூதேசுவரனிடம்* ( சிவன் ) வேண்டிக்கொண்டதாகவும் கல்கணர் கூறுகிறார். இந்த முரண்பாடுகள் இருந்தபோதிலும், கல்கணர் கூறும் அசோகரை பௌத்தத்தை ஏற்றுக்கொண்ட மௌரியப் பேரரசர் அசோகருடன் பல அறிஞர்கள் அடையாளம் காண்கின்றனர்.   ரொமிலா தாப்பர் சலௌகனை மௌரிய இளவரசர் குணாளனுடன் சமன் செய்கிறார். "சலௌகன்" என்பது பிராமி எழுத்தில் உள்ள எழுத்துப்பிழை என்று வாதிடுகிறார்.

சான்றுகள்
---------

1. ↑  Guruge 1994, ப. 185-186.
2. ↑  Lahiri 2015, ப. 378-380.
3. ↑  Guruge 1994.

### உசாத்துணை

* Ananda W. P. Guruge (1994). "King Aśoka and Buddhism: historical and literary studies". in Nuradha Seneviratna. *King Asoka and Buddhism: Historical and Literary Studies*. Buddhist Publication Society. பன்னாட்டுத் தரப்புத்தக எண்:978-955-24-0065-0. .
* Nayanjot Lahiri (2015). *Ashoka in Ancient India*. Harvard University Press. பன்னாட்டுத் தரப்புத்தக எண்:9780674057777. .
**சமப்பகுப்பு** (*homolysis*, கிரேக்கம்: ὅμοιος‎, "சமம்", λύσις: "தளர்வு") என்பது ஒரு மூலக்கூறின் வேதிப்பிணைப்பு சமாமகப் பிரிகையடைதலைக் குறிக்கிறது. இச்செயல்முறையில் பிளவுண்ட துண்டுகள் இரண்டும் முதலில் அசலாகப் பிணைக்கப்பட்டிருந்த எலக்ட்ரான்களில் ஒன்றை தக்கவைத்துக் கொள்கின்றன. இரட்டைப்படை எண்னிக்கையில் எலக்ட்ரான்களைக் கொண்ட நடுநிலையான ஒரு மூலக்கூறின் சமபகுப்பு வினையில் இரண்டு தனி உறுப்புகள் உற்பத்தியாகின்றன. அதாவது, அசல் பிணைப்பில் உள்ள இரண்டு எலக்ட்ரான்களும் இரண்டு துண்டு இனங்களிலும் பகிர்ந்தளிக்கப்படுகின்றன. இச்செயல்முறையில் பங்கேற்கும் ஆற்றல் பிணைப்புப் பிரிகை ஆற்றல் என அழைக்கப்படுகிறது. பிணைப்புப் பிளவும் பல்லினப்பகுப்பு என்ற செயல்முறையினால் சாத்தியமாகும்.

ஏனெனில் இம்முறையில் பிணைப்புகளைப் பிளக்க அதிகமான ஆற்றல் தேவைப்படுகிறது. எனவே சமபகுப்பு பின்வரும் நிபந்தனைகளுக்கு உட்பட்டு நிகழ்கின்றது.

* புற ஊதா கதிர்வீச்சு (உதாரணம்: சூரிய ஒளியினால் தீப்புண்கள் உருவாதல்)
* வெப்பம்.

* பெராக்சைடின் O–O பிணைப்பு போன்ற மூலக்கூற்றிடை பிணைப்புகள் குறைந்த அளவு வெப்பத்தினால் சமப்பிளவு அடைவதற்கு வலிமையற்று இருக்கின்றன.
* ஆக்சிசன் இல்லாத சூழலில் (வெப்பச் சிதைவு) கார்பன் சேர்மங்களின் சமப்பகுப்பு நீக்கல் உயர் வெப்பநிலையால் தூண்டப்படுகிறது .

இதையும் காண்க
-------------

* ஆல்ஃபா பிளவு

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "homolysis (homolytic)". *Compendium of Chemical Terminology* Internet edition.
2. ↑  I. Pastorova, "Cellulose Char Structure: a Combined Analytical Py-GC-MS, FTIR, and NMR Study", Carbohydrate Research, 262 (1994) 27-47.
**சலீம் அலி நினைவு பறவையியல் மற்றும் இயற்கை வரலாற்று மையம்** (Sálim Ali Centre for Ornithology and Natural History - SACON) என்பது இந்தியாவில் பறவையியல் மற்றும் இயற்கை வரலாற்றில் தகவல், கல்வி மற்றும் ஆராய்ச்சிக்கான ஒரு தேசிய மையமாகும்.

வரலாறு
------

இது இந்தியாவின் பறவையியல் துறையின் முன்னோடியான சலீம் அலியின் நினைவாக ஈர்க்கப்பட்டு பெயரிடப்பட்டது. இது 1990 ஆம் ஆண்டில் மத்திய சுற்றுச்சூழல், வன மற்றும் காலநிலை மாற்ற அமைச்சகம், மற்றும் பம்பாய் இயற்கை வரலாற்று மையம் (BNHS) ஆகியவற்றுக்கு இடையேயான ஒரு பொது-தன்னார்வ தொண்டு நிறுவனமாக நிறுவப்பட்ட ஒரு தன்னாட்சி அமைப்பாகும், 

இது இந்திய சங்கங்களின் பதிவுச் சட்டத்தின் கீழ் சிறந்த மையமாக பதிவு செய்யப்பட்டுள்ளது. இதன் தலைமையகம் இந்தியாவின் தமிழ்நாட்டின் கோயம்புத்தூர் அருகே ஆனைகட்டி எனும் இடத்தில் உள்ளது.

இவற்றையும் பார்க்கவும்
----------------------

* சலீம் அலி
* ரங்கன்திட்டு பறவைகள் காப்பகம்

ஆதாரங்கள்
---------

1. ↑  Honourable Minister for Environment & Forests, Govt. of India, Thiru. Thalikottai Rajuthevar Baalu (2000-02-11). "Dedication to the Nation of the *SACON Building Complex* of the Salim Ali Centre for Ornithology and Natural History at Coibatore". *Speech*. T.R. Baalu. 10 April 2009 அன்று மூலம் பரணிடப்பட்டது. 2008-12-14 அன்று பார்க்கப்பட்டது.
**அல்கைலேற்றம்** (Alkylation) என்பது அல்கைல் தொகுதியானது ஒரு மூலக்கூற்றிலிருந்து மற்றொரு மூலக்கூற்றுக்கு மாற்றமடையும் செயல்முறையாகும். அல்கைல் தொகுதியானது கார்பன்நேரயனியாகவோ, மூலிகமாகவோ, கார்பன்எதிரயனியாகவோ அல்லது ஒரு காபீனாகவோ (அல்லது சமானமான வேறு ஏதாவது வடிவிலோ) இடம் மாற்றப்படலாம்.[1] அல்கைல் தொகுதியானது ஒரு மூலக்கூறொன்றின் பகுதியாக, C*n*H2*n*+1,என்ற பொதுவான மூலக்கூற்று வாய்ப்பாட்டை உடையதாகவும் உள்ளதாகும். இதில் *n என்ற முழு* எண் மூலக்கூற்றோடு எத்தனை கார்பன் அணுக்கள் இணைந்துள்ளது என்பதைக் குறிக்கிறது. உதாரணமாக, ஒரு மெதில் தொகுதியானது (*n* = 1, CH3) என்ற அளவிலான மெத்தேன் மூலக்கூற்றின் (CH4) பகுதியாக உள்ளது. **அல்கைலேற்ற காரணிகள்** தெரிவு செய்யப்பட்ட அல்லது தேர்ந்தெடுக்கப்பட்ட அல்கைலேற்றத்தை தேவையான அலிபாட்டிக் கார்பன் சங்கிலியை முன்னதாகத் தேர்ந்தெடுக்கப்பட்ட கரியணுத்தொடரைக் கொண்ட தொடக்க மூலக்கூற்றுடன் சேர்ப்பதால் நிகழ்த்தப்படுகிறது. இது நன்கறியப்பட்ட வேதித்தொகுப்பு முறைகளுள் ஒன்றாகும். அல்கைல் நீக்க வினைகள் என்று அறியப்படும் செயல்முறைகளின் மூலம் அல்கைல் தொகுதிகள் ஒரு மூலக்கூற்றிலிருந்து நீக்கப்படவும் கூடும். அல்கைலேற்றக் காரணிகள் பெரும்பாலும் அவற்றின் கருக்கவர் அல்லது இலத்திரன்கவர் பண்புகளினடிப்படையிலேயே வகைப்படுத்தப்படுகின்றன. 
எண்ணெய் சுத்திகரிப்பு நிலையங்களைப் பொறுத்தவரை **அல்கைலேற்றம்** என்பது ஆல்க்கீன்களுடனான ஐசோபியூட்டேனின் குறிப்பிட்ட அல்கைலேற்றமேயாகும். கல் நெய் அல்லது பெட்ரோலியத்தை மேம்படுத்தும் நோக்கில் அல்கைலேற்றமானது பெட்ரோலியத்திற்கான முதல்தரமான கலவை மூலப்பொருளை உற்பத்தி செய்து தருகிறது.[2]

மருத்துவத்துறையில், புற்றுநோய் செல்களைச் சிதைக்கப் பயன்படும் வேதிச்சிகிச்சையில் டி. என். ஏ -இன் அல்கைலேற்றம் பயன்படுகிறது. புற்றுநோய் எதிர்ப்புப் பொருட்கள் என்றழைக்கப்படும் மருந்து வகைப் பொருட்களால் அல்கைலேற்றமானது நிறைவேற்றப்படுகிறது.

எத்திலீன் மற்றும் ZSM-5 போன்ற பலபடித்தான வினைவேகமாற்றியுடன் பென்சீன் அல்கைலேற்றம் செய்யப்படும் வகைமாதிரி வழிமுறை

கருக்கவர் அல்கைலேற்ற காரணிகள்
-----------------------------

**கருக்கவர் அல்கைலேற்ற காரணிகள்** அல்கைல் எதிரயனிக்குச் (கார்பன்எதிரயனி) சமானமான வேலையைச் செய்கிறது. உதாரணங்களில், கரிம உலோகச் சேர்மங்களான கிரின்யார்டு காரணிகள், கரிம மக்னீசியம், கரிம லித்தியம், கரிம தாமிரம் மற்றும் கரிம சோடியம் சேர்மங்கள் ஆகியவை அடங்கும்.  இத்தகைய சேர்மங்கள் கார்போனைல் தொகுதியில் உள்ள இலத்திரன்-பற்றாக்குறையுடைய கார்பன் அணுவோடு சேர முடியும். கருக்கவர் அல்கைலேற்றக் காரணிகளால், கார்பன் அணுக்களோடு உள்ள ஆலைடு பதிலிகளையும் இடப்பெயர்ச்சி செய்ய முடியும். வினைவேகமாற்றிகளின் முன்னிலையில், இவை, மேலும், சுசுகி இணைப்பு வினைகளால் முன்னுதாரணமாய் விளங்குகின்ற வினைகளைப் போன்று, அல்கைல் மற்றும் அரைல் ஆலைடுகளையும் அல்கைலேற்றம் செய்கின்றன.

அரைல் ஆலைடின் ஆக்சிசனேற்ற சேர்க்கை மற்றும் அதைத் தொடர்ந்த கருக்கவர் அல்கைலேற்ற வினை இரண்டையுமே பயன்படுத்திக்கொள்ளும் குமாடா இணைப்பு வினை (L = ஈந்தணைவி, Ar = அரைல்).

மேற்கோள்கள்
-----------


1. ↑  March Jerry; (1985). Advanced Organic Chemistry reactions, mechanisms and structure (3rd ed.). New York: John Wiley & Sons, inc. ISBN 0-471-85472-7
2. ↑  Stefanidakis, G.; Gwyn, J.E. (1993). "Alkylation". in John J. McKetta. *Chemical Processing Handbook*. CRC Press. பக். 80–138. பன்னாட்டுத் தரப்புத்தக எண்:0-8247-8701-3.